ՏԵՂԵԿԱՆՔ-ՀԻՄՆԱՎՈՐՈՒՄ

« ՇՎԵՅՑԱՐԻԱՅԻ ԶԱՐԳԱՑՄԱՆ ԳՈՐԾԱԿԱԼՈՒԹՅԱՆ ԵՎ ԳԵՐՄԱՆԻԱՅԻ ԴԱՇՆՈՒԹՅԱՆ ՏՆՏԵՍԱԿԱՆ ԶԱՐԳԱՑՄԱՆ ԵՎ ՀԱՄԱԳՈՐԾԱԿՑՈՒԹՅԱՆ ՆԱԽԱՐԱՐՈՒԹՅԱՆ ԿՈՂՄԻՑ ԿԱԶՄԱԿԵՐՊՎԱԾ ԴՐԱՄԱՇՆՈՐՀԱՅԻՆ ՄՐՑՈՒՅԹՈՒՄ ՀՏԶ ԱԽ-Ի ԿՈՂՄԻՑ ՀԱՎԱՆՈՒԹՅԱՆ ԱՐԺԱՆԱՑԱԾ ԾՐԱԳԻՐԸ ՀԱՍՏԱՏԵԼՈՒ ԵՎ ԱՐՏԱԲՅՈՒՋԵՏԱՅԻՆ ՀԱՇԻՎ ԲԱՑԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ  ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Սույն որոշման ընդունումը պայմանավորված է 2020-2021 թվականների ընթացքում Մեղրի համայնքի սոցիալ-տնտեսական իրավիճակի վերլուծության և առկա խնդիրների վերանայման արդյունքներով.

Ծրագրով նախատեսվում է հիմնանորոգել համայնքի Վարդանիձոր գյուղի տարածքում գտնվող Վանք- Կալեր կամուրջը, որը Մեղրի համայնքի մյուս բնակավայրերին և Մ2 միջպետական ճանապարհին է կապում գյուղատնտեսական նշանակության զգալի հողատարածքներ։ Նշված կամուրջը կառուցվել է խորհրդային տարիներին և մինչ այժմ երբևէ չի վերանորոգվել։ Այն գտնվում է կիսաքանդ վիճակում, կանգնած է փլուզման վտանգի առաջ, ինչը լուրջ դժվարություններ և մտահոգություններ է առաջացնում Վարդանիձոր գյուղի Վանք-Կալերի տարածքում գործունեություն ծավալող ֆերմերների մոտ։ Կամուրջի հիմնանորոգումն ունի ստրատեգիական նշանակություն, քանի որ այս տարածքում գտնվում են մոտ 1200հա մակերեսով գյուղատնտեսական նշանակության բերրի հողեր, որոնք նպաստավոր են պտղաբուծության /տանձ, խնձոր, սալոր/, բանջարաբոստանային տարբեր կուլտուրաների / կարտոֆիլ, գազար, սխտոր/, մշակման համար։ Այս տարածքները աչքի են ընկնում նաև վայրի ծաղիկների մեծ բազմազանությամբ, ինչի շնորհիվ բավականին նպաստավոր գոտի են մեղվապահության համար։ Առկա են նաև ընդարձակ խոտհարքեր անասնապահության զարգացման և որպես արոտ օգտագործելու համար։ Այս բնակատեղիներում հողամասերի տիրապետող ֆերմերների շրջանում անցկացված հարցումների ընթացքում վերջիններս մտահոգություն են հայտնել կամուրջի կիսաքանդ վիճակի և փլուզման վտանգի հետ կապված: Անհնար է դարձել նաև այս ճանապարհով ծանր գյուղատնտեսական տեխնիկայի և անասունների փոխադրումը։ Հարկ է նշել, որ կամուրջը Մ2 միջպետական մայրուղին և Մեղրիի բնակավայրերը Վանքին ու Կալերին կապող միակ հիմնական ճանապարհն է:

Սույն որոշման ընդունմամբ Մեղրի համայնքի 2021թ. բյուջեում ակնկալվում է եկամուտների ավելացում մոտ 12 000 000 ՀՀ դրամի չափով: